ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 954 

13 Αυγούστου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ ί 

Κήρυξη αναδασωτέας έκτασης πέντε (5) στρεμμάτων 
στη θέση «Πυρομαχικά» της Κοινοτικής έκτασης 
Πατρίδας, Περιφέρειας Δασαρχείου Βέροιας Ν. 
Ημαθίας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός ορίων αιγιαλού και παραλίας στη θέση 
«Κοκκινάρι» του Δήμου Φιλιατρών Ν. Μεσσηνίας. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ορίων και όρων δόμησης οικισμού Μέσω 
Γερακαρίου Ν. Ζακύνθου και διόρθωση της ασυμ¬ 
φωνίας που υπάρχει μεταξύ των κειμένων των απο¬ 
φάσεων Νομάρχη και των συν/νων σε αυτό χαρτών. 3 

Τροποποίηση ορίων και όρων δόμησης οικισμού Ανω 
Γερακαρίου της Κοινότητας Ανω Γερακαρίου Ν. 
Ζακύνθου και διόρθωση της ασυμφωνίας που υπάρ¬ 
χει μεταξύ των κειμένων των αποφάσεων Νομάρχη 


και των συν/νων σε αυτό χαρτών. 4 

Τροποποίηση ορίων οικισμού Λούρου Ν. Πρέβεζας. . 5 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1304/93 (1) 

Κήρυξη αναδασωτέας έκτασης πέντε (5) στρεμμάτων στη 
θέση «Πυρομαχικά» της Κοινοτικής έκτασης Πατρίδας, 
Περιφέρειας Δασαρχείου Βέροιας Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της χώρας. 

2. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Π.Δ. 532/70. 

3. Τις διατάξεις του Ν. 998/79 «Περί προστασίας των 
δασών κ.λ.π» και ειδικότερα: 

α) του άρθρου 41 παρ. 1 και 3, β) του άρθρου 38 παρ. 1, 
γ) Του άρθρου 12 παρ. 3 του Ν. 2040/1992. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 
γ) 141823/24.2.83. 

5. Τη(ν) αριθ. 1666/1.7.1993 αναφορά - πρόταση του 
Δασαρχείου Βέροιας περί κηρύξεως αναδασωτέας της 
αναφερόμενης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την διατήρηση του 
δάσους και τον αποκλεισμό της χρήσεώς του για άλλο σκοπό, 
την έκταση των πέντε (5) στρεμμάτων στη θέση «Πυρομα¬ 
νικά» της Κοινοτικής έκτασης Πατρίδας που καταστράφηκε 
από πυρκαγιά που εξεράγη στις 26.6.1993. 

Προσδιορίζεται από τα στοιχεία Α, Β,Γ,Δ,Α και έχει όρια: 
Ανατολικά: Με Γεωργικές εκτάσεις, 

Δυτικά: Με δάσος (αειφ. πλατυφύλλων), 

Βόρεια: Με Δάσος, 
ιΝότια: Με Δάσος, 

όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η αποκατάσταση της βλαστήσεως θα γίνει με φυσική 
αναγέννηση. 

Η απόφαση αυτή να δημοσιευθεί στην Εφημερίδα της 
Κυβυρνήσεως. 

Βέροια, 19 Ιουλίου 1993 
Ο Νομάρχης 

ΚΩΝ/ΝΟΣ ΕΥΘΥΜΙΟΠΟΥΛΟΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Ν. 87/93 ' (2) 

Καθορισμός ορίων αιγιαλού και παραλίας στη θέση «Κοκ- 

κινάρι» του Δήμου Φιλιατρών Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις των άρθρων 1 έως 7 του Α.Ν. 2344/ 
1940 περί αιγιαλού και παραλίας όπως τροποποιήθηκαν 
με τις διατάξεις του άρθρου 13 του Α.Ν. 1078/80 και του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του κεφαλαίου 
Β’ της 0.208/181 /26.4.82 (ΦΕΚ 214/26.4.82, τεύχος Β) 
κοινής αποφάσεως των Υπουργών Προεδρίας Κυβερνή- 
σεως και Οικονομικών. 

3. Την από 19.1.1993 έκθεση της κατά νόμο αρμόδιας 
για την οριοχάραξη γραμμών αιγιαλού και παραλίας, επι¬ 
τροπής, με την οποία έκθεση, καθορίστηκαν οι εν λόγω 
οριογραμμές στη θέση «Κοκκινάρι» Δήμου Φιλιατρών, επί 
του από 23.11.92 αρμοδίως θεωρημένου και ελεγμένου 
τοπογραφικού διαγράμματος, μιας πινακίδας, κλίμακας 
1:500, το οποίο συνέταξε το Πολιτικός Μηχανικός Ανα¬ 
στάσιος Παρασκευόπουλος. 

4. Το υπό τα στοιχεία Φ.544.5/435/93/Σχ.904/ 
23.6.93/ΓΕΝ/Α2 έγγραφο, με το οποίο το ΓΕΝ συμφωνεί 
με τα όρια αιγιαλού και παραλίας, όπως αυτά καθορίστη¬ 
καν, όπως ανωτέρω εξετέθη ήδη. 

5. Τις διατάξεις του άρθρου 1 της παρ. 1 του Ν. 3200/ 
1955 (ΦΕΚ 97/Α/1955) περί διοικητικής αποκεντρώσεως 
σε συνδιασμό με τις διατάξεις του από 28.6.1955 Δ/τος 
περί εξαιρέσεως από της κατά το άρθρο 1 παρ. 1 του Ν. 
3200/1955 Δ/τος αρμοδιότητος των Νομαρχών, αντικει¬ 
μένων τινών αρμοδιότητος του Υπουργείου Οικονομικών, 
του Β.Δ. 704/1970 και του άρθρου 1, παράγραφος 5 του 
ΠΔ 71/25.2.984 σχετικά με την μεταβίβαση αρμοδιοτή¬ 
των του Υπουργού Οικονομικών νομικών στους Νομάρχες 
και στις περιφερειακές αρχές διανομαρχιακού επιπέδου, 
αποφασίζουμε: 

Α. Επικυρώνουμε την από 19.1.1993 έκθεση της Επι¬ 
τροπής καθορισμού ορίων αιγιαλού και παραλίας, καθώς 
και το θεωρηθέν την 23.11.1992, από το Διευθυντή Τε¬ 
χνικών Υπηρεσιών Ν. Μεσσηνίας Παντελή Νέμπαρη, το- 
πογραφικό διάγραμμα μιας πινακίδας κλίμακας 1:500, 
που συνέταξε ο Πολιτικός Μηχανικός Αναστάσιος Παρα¬ 
σκευόπουλος και επί του οποίου η ανωτέρω αναφερόμενη 
επιτροπή καθόρισε με κόκκινη συνεχή γραμμή τη γραμμή 
του αιγιαλού και με κίτρινη συνεχή γραμμή τη γραμμή της 
παραλίας, εκατέρωθεν σημείου συμβολής αγωγού διάθε 1 
σης λυμάτων Δήμου Φιλιατρών με ακτογραμμή, στη θέση 
«Κοκκινάρι» Δήμου Φιλιατρών, Ν. Μεσσηνίας. 

Β. Η παρούσα απόφαση μαζί με την έκθεση της Επιτρο¬ 
πής και το διάγραμμα στα οποία αναφέρεται, να δημοσιευ- 
θούν στην Εφημερίδα της Κυβερνήσεως. 

Καλαμάτα, 19 Ιουλίου 1993 
Ο Νομάρχης 

ΕΛΕΥΘΕΡΙΟΣ ΤΡΙΑΝΤΑΦΥΛΛΟΥ, 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΑΙΓΙΑΛΟΥ ΚΑΙ ΠΑΡΑ¬ 
ΛΙΑΣ ΣΤΗ ΘΕΣΗ ΚΟΚΚΙΝΑΡΙ ΕΚΑΤΕΡΩΘΕΝ ΑΓΩΓΟΥ 
ΔΙΑΘΕΣΗΣ ΛΥΜΑΤΩΝ ΤΟΥ ΔΗΜΟΥ ΦΙΛΙΑΤΡΩΝ. 

Οι υπογεγραμμένοι: 

1. Φώτης Μαθιόπουλος Προϊστάμενος της Κτηματικής 
Υπηρεσίας Ν. Μεσσηνίας. 

2. Θεόδωρος Κάκαλης, Πλωτάρχης Λ.Σ., Λιμενάρχης 
Πύλου και 

3. Γεώργιος Βλάχος Τοπογράφος Μηχανικός στην Κτη¬ 
ματική Υπηρεσία Ν. Μεσσηνίας, που αποτελούμε την επι¬ 
τροπή που συγκροτήθηκε κατά το άρθρο 10 του Α.Ν. 
1540/1938 όπως τροποποιήθηκε και ισχύει με το άρθρο 5 
του Α.Ν. 263/1968, την Υπουργική απόφαση όπως τρο¬ 
ποποιήθηκε και ισχύει με το άρθρο 5 του Α.Ν. 263/1968, 
την Υπουργική απόφαση 0.208/181/1982/Φ.Ε.Κ. 214/β 
και το άρθρο 100 του Π.Δ. 284/1988 για τον καθορισμό 
των οριογραμμών του αιγιαλού και της παραλίάς, συνήλ¬ 
θαμε σήμερα 19 Ιανουαρίου 1993 ημέρα Τρίτη στην θέση 
ΚΟΚΚΙΝΑΡΙ περιοχής Δήμου Φιλιατρών και ειδικώτερα 
στην περιοχή του σημείου τομής του αγωγού διάθεσης λυ¬ 
μάτων του Δήμου Φιλιατρών με την ακτογραμμή και έχο¬ 
ντας υπόψει: 

1. Τις διατάξεις του Α.Ν. 2344/1940 περί αιγιαλού και 
παραλίας. 

2. Το τοπογραφικό διάγραμμα της περιοχής κλίμακας 
1:500 που συνέταξε ο Πολιτικός Μηχανικός Αναστάσιος 
Παρασκευόπουλος και θεωρήθηκε στις 23.11.1992 από 
τον Προϊστάμενο της 1ης Δ.Ε.-Κ.Ε. Τρίπολης και από τον 
Διευθυντή της Δ.Τ.Υ. Ν. Μεσσηνίας Παντελή Νέμπαρη (1 
πινακίδα). 

3. Το γεγονός ότι δεν εξυπηρετούνται με την υφιστά¬ 
μενη κατάσταση οι σκοποί του άρθρου 7 παρ. 1 του Α.Ν. 
2344/1940. 

4. Την διαμόρφωση που παρουσιάζει η ακτή και την πε¬ 
ριοχή πέραν της οποίας οι αναβάσεις των κυμάτων επιτρέ¬ 
πουν την ευδοκίμηση θαμνώδους βλάστησης. 

5. Τις απώτατες θέσεις από την ακτογραμμή, στις 
οποίες εντοπίσθηκαν ευρήματα τα οποία προφανώς μετέ¬ 
φεραν αναβάσεις κυμάτων (ξύλα σαπισμένα, υπολείμματα 
σωσιβίων, κομμάτι φελιζόλ, κουτιά αναψυκτικών κλπ.) και 
οι οποίες θέσεις συμπίπτουν περίπου με την γραμμή πέ¬ 
ραν της οποίας παρουσιάζεται θαμνώδης βλάστηση. 

6. Το γεγονός ότι σε λωρίδα ικανού πλάτους από την 
ακτογραμμή δεν είναι ορατές αξιώσεις ιδιοκτησίας από 
ιδιώτες, συνδραμόντων προς τούτο και των γεγονότων ότι 
το έδαφος είναι βραχώδες, η ακτή δεν προσφέρεται για 
θαλάσσια λουτρά και η πρόσβαση σε αυτή δεν είναι ευχε¬ 
ρής. Κατά συνέπεια είναι δυνατός ο καθορισμός μεγαλύ¬ 
τερου πλάτους ζώνης παραλίας χωρίς οικονομική επιβά¬ 
ρυνση του Δημοσίου για αποζημιώσεις, προβήκαμε: 

Στον καθορισμό των ορίων του αιγιαλού και της ζώνης 
παραλίας στην περιοχή ΚΟΚΚΙΝΑΡΙ του Δήμου Φιλιατρών 
σε απόσταση 250 μέτρων εκατέρωθεν του αγωγού διάθε¬ 
σης λυμάτων, επί του παραπάνω τοπογραφικού διαγράμ¬ 
ματος ως εξής: 

1. Με κόκκινη συνεχή πολυγωνική οριζόμενη από τα ση¬ 
μεία Α1 ,Α2,Α3,Α4:Α5,Α6,Α7,Α8,Α9,Α10, Α11, την 
γραμμή του αιγιαλού. 

Τα εν λόγω σημεία έχουν εξαρτηθεί από τα μόνιμα υλο- 
ποιηθέντα επί του εδάφους ορόσημα ΚΙ ,Κ2,Κ3.μέχρι 

Κ11 τα οποία εμφαίνονται και στο διάγραμμα της παρ. Β 
ως εξής: Α1 ,Α2,Α3,Α4,Α5,Α6 και Α11 ταυτίζονται με τα 
ορίοσημα ΚΙ ,Κ2,Κ3,Κ4,Κ5,Κ6 και Κ11 αντιστοίχως, 

Α7 σε απόσταση 10 μέτρων δυτικώς οροσήμου Κ7, 
Α8 σε απόσταση 7 μέτρων δυτικώς οροσήμου Κ8, 

Α9 σε απόσταση 5 μέτρων δυτικώς οροσήμου Κ9, 
Α10 σε απόσταση 5 μέτρων δυτικώς οροσήμου Κ10. 
20ν. Με συνεχή κίτρινη πολυγωνική γραμμή οριζόμενη 
από τα σημεία Π1 1 Π2,Π3 ( Π4,Π5·Π6,Π7,Π8 Π9 1 Π10,Π11 
την γραμμή της παραλίας. 

Οι κορυφές της εν λόγω πολυγωνικής προσδιορίζονται 
ως ακολούθως 

Η Π1 ως σημείο απέχον απόσταση 30 μέτρων από την 
κορυφή Α1 και κείμενο επί της καθέτου προς το ευθύ- 
γραμμο τμήμα Α1-Α2 της διερχομένης δια του σημείου 
Α1. 

Η Π11 ως σημείο απέχον από την κορυφή Α11 από¬ 
σταση 30 μέτρων και κείμενο επί της καθέτου προς το ευ- 


θύγραμμο τμήμα Α10-Α11 της διερχομένης δια του ση¬ 
μείου Α11. 

Οι λοιπές κορυφές ήτοι Π2, Π3, Π4, Π5, Π6, Π7, Π8, Π9, 
ΠΙΟ, προσδιορίζονται ως τα σημεία της τομής των παραλ¬ 
λήλων ευθειών προς τα ευθύγραμμα τμήματα Α1, Α2, Α3, 
Α4, Α4Α5, Α5Α6, Α6Α7, Α7Α8, Α8Α9, Α9Α10, Α10Α11 
των εν λόγω τμημάτων ανα δύο διαδοχικώς λαμβανομέ- 
νων. 

Κατ’ αυτόν τον τρόπον δημιουργείται ζώνη παραλίας 
πλάτους 30 μέτρων. 

30ν. Η επιτροπή αποφαίνεται ότι στην περιοχή δεν υφί- 
σταται παλαιός αιγιαλός. 

Η Επιτροπή 

ΦΩΤΗΣ Δ. ΜΑΘΙΟΠΟΥΛΟΣ 
ΘΕΟΔΩΡΟΣ ΚΑΚΑΛΗΣ 
ΓΕΩΡΓΙΟΣ ΒΛΑΧΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 2269 (3) 

Τροποποίηση ορίων και όρων δόμησης οικισμού Μέσω Γε- 
ρακαρίου Ν. Ζακύνθου και διόρθωση της ασυμφωνίας 
που υπάρχει μεταξύ των κειμένων των αποφάσεων Νο¬ 
μάρχη και των συν/νων σε αυτό χαρτών. 

Η ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις του Ν. 1588/85 «Κυβέρνηση και Κυ¬ 
βερνητικά όργανα» ΦΕΚ 137/Α. 

2. Τις διατάξεις του από 24.4.85 Π.Δ/τος (ΦΕΚ 181 /Δ/ 
3.5.85) «περί τρόπου καθορισμού ορίων οικισμών της χώ¬ 
ρας, κατηγορίες αυτών και καθορισμός όρων και περιορι¬ 
σμών δόμησης, όπως τροποποιήθηκε με το από 14.2.87 
Π.Δ.» (ΦΕΚ 133/ Δ/ 23.2.87). 

3. Τα υπ’ αριθμ. 330,5/5.7.91, 1249/2.4.92, 2207/ 
8.6.92 έγγραφα της Κοινότητας Μέσω Γερακαρίου που 
ζητά την επέκταση του οικισμού. 

4. Αιτήσεις πολιτών που ζητούν επέκταση του Οικισμού 
στο Μέσω Γερακάρι. 

5. Την υπ’ αριθ. 3514/20.8.86 απόφαση Νομάρχη για 
τον καθορισμό ορίων και όρων δόμησης στου Οικισμούς 
Μέσω Γερακάρι και Ψαρρού. 

6. Την υπ’ αριθ. 2287/21.11.89 απόφαση Νομάρχη για 
τροποποίηση ορίων οικισμού Μέσω Γερακάριου. 

7. Την εισήγηση του Συμβουλίου ΧΟΠ του Νομού όπως 
αυτή διατυπώθηκε στα υπ’ αριθ. 15/6.11.92 (θέμα 3ο) & 
4/17.3.93 (θέμα 5ο) πρακτικά συνεδρίασης με τα οποία 
εισηγείται την επέκταση των ορίων του οικισμού Ψαρρού 
Κοινότητας Μ. Γερακάρι. 

8. Την εισήγηση του Συμβουλίου ΧΟΠ του Νομού όπως 
αυτή διατυπώθηκε στο υπ’ αριθ. 6/2.6.93 (θέμα 4ο) πρα¬ 
κτικό συνεδρίασης με την οποία εισηγείται ομόφωνα την 
διόρθωση της ασυμφωνίας που υπάρχει μεταξύ των κειμέ¬ 
νων των αποφάσεων Νομάρχη και των συν/νων σ’ αυτό 
χαρτών, αποφασίζουμε: 

1. Αποδεχόμαστε εν μέρει τα αιτήματα της Κοινότητας 
Άνω Γ ερακαρίου και τις αιτήσεις των ενδιαφερομένων για 
την οριοθέτηση του οικισμού Μέσω Γερακαρίου. 

2. Καθορίζουμε τα όρια του οικισμού Μέσω Γ ερακαρίου 
της Κοινότητας Μέσω Γερακαρίου Ν. Ζακύνθου όπως 
αυτό φαίνεται στο από 4.6.93 θεωρημένο από την Προϊ- 
σταμένη του Τ.Π & Π.Ε Ν. Ζακύνθου διάγραμμα καθορι¬ 
σμού ορίων του παραπάνω οικισμού, κλίμακας 1:5000 το 
οποίο φέρει την θεώρηση του παραπάνω οικισμού, κλίμα¬ 
κας 1:5000 το οποίο φέρει την θεώρηση του Συμβουλίου 
ΧΟΠ του Νομού και θ’ αναρτηθεί επί 15 ημέρες στα γρα¬ 
φεία του Τμήματος Πολεοδομίας. 

3. θεσπίζουμε ελάχιστο εμβαδόν αρτιότητας για δη- 
μιουργούμενα από κατάτμηση γήπεδα, μετά τις 3.5.85 
ημέρα δημοσίευσης του από 24.4.85 Π.Δ/τος τα οποία 
βρίσκονται στα όρια της παραπάνω τροποποίησης τα 
1000 μ 2 , (Συμβολισμός —). 

4. Διορθώνουμε την απόφαση 2287/21.11.89 από¬ 
φαση Νομάρχη όσο αφορά την αρτιότητα στον συνοδευ¬ 
τικό χάρτη, και την 3514/20.8.86 όσο αφορά τον συμβολι¬ 
σμό της αρτιότητας στο συνοδευτικό χάρτη {— 1000 μ 2 ). 

5. Κατατάσσουμε του οικισμούς Μέσω Γερακάρι και 
Ψαρρού της Κοινότητας Μέσω Γερακαρίου σαν στάσι¬ 


μους, διάσπαρτους, αδιάφορους, μεσαίους και το μεν οι¬ 
κισμό Μέσω Γ ερακάρι ούτε περιαστικό ή παραλιακό ή του¬ 
ριστικό το δε οικισμό Ψαρρού παραλιακό ή τουριστικό. 

6. Από τις διατάξεις αυτής της απόφασης δεν προκαλεί- 
ται δαπάνη σε βάρος της Κοινότητας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ζάκυνθος, 12 Ιουλίου 1993 
Η Νομάρχης 

ΕΛΕΝΗ ΜΠΑΤΡΗ-ΦΑΤΟΥΡΟΥ 
-♦- ■ 

Αριθ. οικ. 2270 (4) 

Τροποποίηση ορίων και όρων δόμησης οικισμού Άνω Γε- 
ρακαρίου της Κοινότητας Άνω Γερακαρίου Ν. Ζακύν¬ 
θου και διόρθωση της ασυμφωνίας που υπάρχει μεταξύ 
των κειμένων των αποφάσεων Νομάρχη και των συν/ 
νων σε αυτό χαρτών. 

Η ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις του Ν. 1588/85 «Κυβέρνηση και Κυ¬ 
βερνητικά όργανα» ΦΕΚ 137/Α. 

2. Τις διατάξεις του από 24.4.85 Π.Δ/τος (ΦΕΚ 181 /Δ/ 
3.5.85) «περί τρόπου καθορισμού ορίων οικισμών της χώ¬ 
ρας, κατηγορίες αυτών και καθορισμός όρων και περιορι¬ 
σμών δόμησης, όπως τροποποιήθηκε με το από 14.2.87 
Π.Δ.» (ΦΕΚ 133/ Δ/ 23.2.87). 

3. Τα υπ’ αριθμ. 551/7.9.90, 162/29.3.91, 378/ 
12.6.92, 561/26.8.92 και το 4557/25.11.92 έγγραφα 
της Κοινότητας Άνω Γερακαρίου που ζητά την επέκταση 
του οικισμού. 

4. Αιτήσεις πολιτών που ζητούν επέκταση του Οικισμού 
στο Άνω Γερακάρι. 

5. Την υπ’ αριθ. 3048/17.6.86 απόφαση Νομάρχη για 
τροποποίηση ορίων Οικισμού Άνω Γερακάρι και Αλώ¬ 
νια. 

6. Την υπ’ αριθ. 1910/14.6.89 απόφαση Νομάρχη για 
τροποποίηση ορίων οικισμού Άνω Γ ερακάρι. 

7. Την υπ’ αριθ. 202/90 απόφαση Νομάρχη για τροπο¬ 
ποίηση ορίων οικισμού Άνω Γ ερακάρι. 

8. Την υπ’ αριθ. 3590/18.9.90 απόφαση Νομάρχη για 
τροποποίηση ορίων και όρων δόμησης οικισμού Αμμούδι 
κοινότητας Άνω Γερακάρι. 

9. Την υπ’ αριθ. 2378/21.8.92 απόφαση Νομάρχη για 
τροποποίηση όρων δόμησης οικισμού Αμμομδι Κοινότη¬ 
τας Άνω Γ ερακάρι. 

10. Την εισήγηση του Συμβουλίου ΧΟΠ του Νομού 
όπως αυτή διατυπώθηκε στο υπ’ αριθ, 3/10.2.93 (θέμα 
Ιο) πρακτικό συνεδρίασης με την οποία εισηγείται την 
επέκταση των ορίων του οικισμού στις περιοχές Αμμούδι 
και Σκαγιοτέϊκα. 

11. Την εισήγηση του Συμβουλίου ΧΟΠ του Νομού 
όπως αυτή διατυπώθηκε στο υπ’ αριθ. 6/2.6.93 (θέμα 3ο) 
πρακτικό συνεδρίασης με την οποία εισηγείται ομόφωνα 
την διόρθωση της ασυμφωνίας που υπάρχει μεταξύ των 
κειμένων των αποφάσεων Νομάρχη και των συν/νων σ’ 
αυτό χαρτών, αποφασίζουμε: 

1. Αποδεχόμαστε εν μέρει τα αιτήματα της Κοινότητας 
Άνω Γερακαρίου και τις αιτήσεις των ενδιαφερομένων για 
την οριοθέτηση του οικισμού Άνω Γερακαρίου. 

2. Καθορίζουμε τα όρια του οικισμού Ανω Γερακαρίου 
της Κοινότητας Ανω Γερακαρίου Ν. Ζακύνθου όπως αυτά 
φαίνονται στο από 4.6.93 θεωρημένο από την Προϊστα- 
μένη του Τ.Π & Π.Ε Ν. Ζακύνθου διάγραμμα καθορισμού 
ορίων του παραπάνω οικισμού, κλίμακας 1:5000 το οποίο 
φέρει την θεώρηση του Συμβουλίου ΧΟΠ του Νομού και θ' 
αναρτηθεί επί 15 ημέρες στα γραφεία του Τμήματος Πο¬ 
λεοδομίας. 

3. θεσπίζουμε ελάχιστο εμβαδόν αρτιότητας για δη- 
μιουργούμενα από κατάτμιση γήπεδα, μετά τις 3.5.85 
ημέρα δημοσίευσης του από 24.4.85 Π.Δ/τος τα οποία 
βρίσκονται στα όρια της παραπάνω τροποποίησης τα 
1000 τ.μ. 

Στο Ανω Γερακάρι στο χωριό η αρτιότητα να παραμείνει 
300 μ 2 (— Συμβολισμός) και σε όλους τους άλλους πυρή¬ 
νες θα είναι 1000 μ 2 Συμβολισμός). 

4. Διορθώνουμε τις αποφάσεις 1910/14.6.89, 202/ 
11.1.90, 3590/18.9.90 όσο αφορά τις αρτιότητες στους 
συνοδευτικούς χάρτες, και την 3048/17.6.86 όσο αφορά 
τον συμβολισμό ως προς την αρτιότητα (— 300). 

5. Κατατάσσουμε τους οικισμούς Ανω Γερακάρι και 
Αλώνια της Κοινότητας Ανω Γερακαρίου τόυ οικισμούς 
Ανω Γ ερακάρι και Αλώνια της Κοινότητας Ανω Γ ερακα- 
ρίου σαν στάσιμους, διάσπαρτους, αδιάφορους, ούτε πε- 
ριαστικούς ή παραλιακούς ή τουριστικούς. 

Και το μεν οικισμό Ανω Γ ερακάρι μικρό, τον δε οικισμό 
Αλώνια μεσαίο. 

6. Από τις διατάξεις αυτής της απόφασης δεν προκαλεί- 
ται δαπάνη σε βάρος της Κοινότητας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ζάκυνθος, 12 Ιουλίου 1993 
Η Νομάρχης 

ΕΛΕΝΗ ΜΠΑΤΡΗ-ΦΑΤΟΥΡΟΥ 
-♦- 

Αριθ. Τ.Π. ΟΙΚ. 2933 (5) 

Τροποποίηση ορίων οικισμού Λούρου Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κεντρώσεως» και τις διατάξεις του Ν. 3620/56 «περί τρο- 


ποποίησεως & συμπληρώσεως των διατάξεων περί διοικη¬ 
τικής αποκεντρώσεως». 

2. Τις διατάξεις του Ν.Δ. 532/70 «περί συμπληρώσεως 
των διατάξεων περί διοικητικής αποκεντρώσεως». 

3. Τις διατάξεις του Ν. 1032/80 «περί συστάσεως 
Υπουργείου Χωροταξίας». 

4. Τις διατάξεις του Π.Δ. 24.4.85 «Τρόπος καθορισμού 
ορίων οικισμών της χώρας μέχρι 2000 κατοίκους, κλπ» και 
των τροποποιητικών του Π.Δ. 14.2.87 και Π.Δ. 25.4.89 
«περί οριοθέτησης οικισμών κάτω των 2000 κατοίκων». 

5. Την αρ. Τ.Π. 4948/25.11.87 Απόφαση οριοθέτησης 
οικισμού Λούρου. 

6. Τις αρ. Τ.Π. 2648/5.7.88, Τ.Π. 3278/1.8.89, Τ.Π. 
931/21.3.90 και Τ.Π. 4325/21.11.90 αποφάσεις τροπο¬ 
ποίησης των ορίων του οικισμού. 

7. Την αρ. 9/1993 απόφαση Κοινοτικού Συμβουλίου 
Λούρου περί τροποποίησης της οριοθέτησης του οικι¬ 
σμού. 

8. Το αριθ. 1051 /θ.6.93 έγγραφο της Δ/νσης Δασών. 

9. Την αρ. Τ.Π. 2268/25.6.93 θετική εισήγηση του Τ.Π. 
& Π.Ε. Ν. Πρέβεζας προς το Σ.Χ.Ο.Π. Ν. Πρέβεζας. 

10. Το αρ. 11/25.6.93/θέμα 5 πρακτικό του Συμβου¬ 
λίου Χωροταξίας, Οικισμού & Περιβάλλοντος (ΣΧΟΠ) Ν. 
Πρέβεζας, με το οποίο γνωμοδοτεί υπέρ της ζητούμενης 
τροποποίησης, αποφασίζουμε: 

Τροποποιούμε τα όρια του οικισμού Λούρου Ν. Πρέβε¬ 
ζας όπως αυτά φαίνονται στο συννημένο απόσπασμα 
χάρτη με κλίμακα 1:2000 που φέρει τη σφραγίδα του Συμ¬ 
βουλίου Χωροραξίας, Οικισμού & Περιβάλλοντος Ν. Πρέ¬ 
βεζας και θεώρηση του Προϊσταμένου του Τ.Π. & Π.Ε. Ν. 
Πρέβεζας. Συγκεκριμένα, το όριο του οικισμού μετατίθε¬ 
ται από την θέση ΑΒΓ στην θέση ΑΖΕΔΓ. Κατά τα λοιπά, 
ισχύει η αρ. Τ.Π. 4948/25.11.87 Απόφαση Νομάρχη οριο¬ 
θέτησης του οικισμού, όπως αυτή τροποποιήθηκε με τις 
προαναφερόμενες τροποποιητικές αποφάσεις. 

ΚΑΛΥΨΗ ΔΑΠΑΝΗΣ: Από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού του οικείου ΟΤΑ, το ύψος της οποίας δεν μπορεί να 
προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 21 Ιουλίου 1993 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 






